钦定古今图书集成/明伦汇编/官常典/第649卷 > 蓝淦
## 钦定古今图书集成/明伦汇编/官常典/第649卷 > 蓝淦

按《九江府志》：“淦字可虚，闽县举人。嘉靖十二年令湖
口，素性清苦，以课士劝农为务。常于夜半微行，见二
妇绩久而饥，计家中无可为食，独有酒一罂，两妇存
其清者。饮客而以浊自饮至底，无浊，置酒叹曰：‘是酒
一清彻底，有如蓝君矣’。翌日，召两妇劳之曰：‘绩至夜
分，勤也；饮浊存清，礼也；无浊而终不饮，俭也。以妇人
而知贤，其上义也’。”厚赐之。巡按御史至，立清、廉、贪、酷
四表，令属吏自揣其行立何位次，众莫敢措步，淦摄
衣直趋廉下。御史曰：“蓝令之贤，尚未止此，当更进一
步。”即以岭北一人荐之，后陞去，百姓遮道攀辕，作《去
思亭》。